[{"text_idx": "#000003", "text": "Vene vo\u0303imud va\u0308itsid, et tu\u0308histasid terrorito\u0303rjerez\u030ciimi Belgorodis"}, {"text_idx": "#000005", "text": "Ukraina piiri a\u0308a\u0308res paikneva Vene Belgorodi oblasti kuberneri Vjas\u030ceslav Gladkovi so\u0303nul on enamik oblasti piirialade elanikest pagenud ning oblastivalitsus on vajadusel valmis aitama inimesi transpordiga. Belgorodi linnas sattus drooniru\u0308nnaku alla FSB hoone. Vene vo\u0303imud va\u0308itsid teisipa\u0308eva o\u0303htul, et tu\u0308histasid terrorito\u0303rjerez\u030ciimi Belgorodis"}, {"text_idx": "#000006", "text": "Oluline teisipa\u0308eval, 23. mail kell 20.58:"}, {"text_idx": "#000007", "text": "- Ukrainaga seotud u\u0308ksused on ja\u0308tkuvalt Belgorodi oblasti territooriumil;"}, {"text_idx": "#000009", "text": "- Venemaa teatel ja\u0308tkub Belgorodis \"terrorivastane operatsioon\" ning piirkonnast lahkunud inimestel ei soovitata koju naasta;"}, {"text_idx": "#000010", "text": "- Belgorodi oblasti u\u0308heksa asula elanikud on Vene vo\u0303imude poolt evakueeritud;"}, {"text_idx": "#000011", "text": "- Belgorodi linnas sattus drooniru\u0308nnaku alla FSB hoone;"}, {"text_idx": "#000012", "text": "- USA hinnangul jo\u0303uavad F-16 lennukid Ukrainasse parimal juhul alles mitme kuu pa\u0308rast;"}, {"text_idx": "#000013", "text": "- USA va\u0308itel pu\u0308u\u0308ab Wagner osta so\u0303jatehnikat salaja la\u0308bi Mali;"}, {"text_idx": "#000014", "text": "- Ukraina so\u0303durid kinnitasid, et Bahmut on langenud aga lahingud ja\u0308tkuvad;"}, {"text_idx": "#000015", "text": "- Ukraina va\u0308itel kaotas Venemaa o\u0308o\u0308pa\u0308evaga 40 suurtu\u0308kisu\u0308steemi, 34 drooni ja 480 so\u0303durit."}, {"text_idx": "#000016", "text": "Vene vo\u0303imud va\u0308itsid teisipa\u0308eva o\u0303htul, et tu\u0308histasid terrorito\u0303rjerez\u030ciimi Ukrainaga piirnevas Belgorodi oblastis, vahendas BNS."}, {"text_idx": "#000018", "text": "Vene relvajo\u0303ud lo\u0303id teisipa\u0308eval tagasi Belgorodi asulaid ru\u0308nnanud vo\u0303itlejate ru\u0308hma, mis seeja\u0308rel purustati, va\u0308itis Venemaa kaitseministeerium."}, {"text_idx": "#000019", "text": "\"Terroristidevastase operatsiooni ka\u0308igus blokeeriti natsionalistlikud formatsioonid ning ha\u0308vitati o\u0303huru\u0308nnakute ja suurtu\u0308kitulega,\" va\u0308itis ministeerium."}, {"text_idx": "#000020", "text": "Vene vo\u0303imud va\u0308itsid, et tapsid 70 vo\u0303itlejat ning ha\u0308vitasid neli soomusmasinat. Ministeeriumi teatel kasutas Venemaa La\u0308a\u0308ne so\u0303java\u0308eringkonna va\u0308gesid, mida toetasid suurtu\u0308kid ja lennukid, vahendas The Kyiv Independent."}, {"text_idx": "#000021", "text": "Ukrainaga seotud u\u0308ksused olid teisipa\u0308eval ja\u0308tkuvalt Belgorodi oblasti territooriumil"}, {"text_idx": "#000023", "text": "Belgorodi oblasti kuberneri Vjas\u030ceslav Gladkovi so\u0303nul on oblastit va\u0308hemalt 15 korda pommitatud. Gladkovi va\u0308itel on oblastisse tunginud saboto\u0308o\u0308ride to\u0303ttu saanud viga 12 inimest."}, {"text_idx": "#000024", "text": "Kremli esindaja Dmitri Peskov u\u0308tles teisipa\u0308eval, et Belgorodis toimuv tekitab suurt muret ja vajab tugevaid jo\u0303upingutusi. Samas ei kavatse Vene president Vladimir Putin Peskovi so\u0303nul kutsuda kokku Vene julgeolekuno\u0303ukogu. Samas ja\u0308tkavad Ukraina territooriumil oma senist tegevust ka Vene relvajo\u0303ud, \"et sellised asjad ei saaks tulevikus juhtuda\"."}, {"text_idx": "#000026", "text": "Ukraina rahvusliku julgeoleku no\u0303ukogu sekreta\u0308r Oleksi Danilov teatas teisipa\u0308eval, et osa Bahmuti linnast on endiselt Ukraina va\u0308gede kontrolli all, vahendas CNN."}, {"text_idx": "#000027", "text": "\"Kui venelased usuvad, et on Bahmuti vallutanud, siis vo\u0303in o\u0308elda, et see pole to\u0303si. Ta\u0308nase seisuga on osa Bahmutist meie kontrolli all,\" u\u0308tles Danilov."}, {"text_idx": "#000028", "text": "\"Bahmuti suunal hukkus suur hulk Vene so\u0303java\u0308elasi, mitte ainult wagnerlased, vaid ka eriu\u0308ksuslased, dessantva\u0308elased. Ha\u0308vis tohutu hulk varustust ja nad kulutasid seal va\u0308ga palju laskemoona,\" u\u0308tles Danilov."}, {"text_idx": "#000030", "text": "Prantsusmaa on valmis koos teiste liitlastega saama u\u0308heks Ukraina julgeoleku tagajaks, u\u0308tles Prantsuse va\u0308lisministeeriumi esindaja. Ta kommenteeris meediaavaldust, et USA saab ta\u0308ita Ukraina julgeoleku tagaja osa koos Prantsusmaa, Saksamaa ja U\u0308hendkuningriigiga."}, {"text_idx": "#000031", "text": "\"Prantsusmaa on valmis pidama Ukrainaga la\u0308bira\u0308a\u0308kimisi lepingute u\u0308le, mille eesma\u0308rk on anda talle julgeolekutagatised, mis aitaksid tal end pikas vaates kaitsta ja va\u0308ltida vo\u0303imalikku tulevast kallaletungi,\" seisis avalduses."}, {"text_idx": "#000033", "text": "Venemaa tahab \"ebasobivad\" Vene kaardid kuulutada ekstremistlikuks"}, {"text_idx": "#000034", "text": "Vene justiitsministeerium valmistas ette seadusmuudatuse ettepaneku, mille kohaselt kuulutatakse ekstremistlikuks sellised kaardid, mis kujutavad Venemaa arvates Vene piire valesti, vahendas Vene opositsiooniline va\u0308ljaanne Meduza."}, {"text_idx": "#000035", "text": "Venemaa algatas Belgorodi ru\u0308nnaku to\u0303ttu terrorismijuurdluse"}, {"text_idx": "#000036", "text": "Vene riiklik juurdluskomitee algatas terrorismijuurdluse tulenevalt Ukrainaga seotud u\u0308ksuste ru\u0308nnakust Belgorodi oblastile, vahendas Vene riiklik uudisteagentuur TASS."}, {"text_idx": "#000037", "text": "Venemaa teatel ja\u0308tkub Belgorodis \"terrorivastane operatsioon\""}, {"text_idx": "#000039", "text": "Vjas\u030ceslav Gladkov kutsus inimesi piirialadel u\u0308les enda kodudesse mitte naasma. Belgorodi oblastis kuulutati \"terrorivastane operatsioon\" va\u0308lja eile kui sinna tungisid Ukrainast Ukraina relvajo\u0303ududega seotud venelaste u\u0308ksused."}, {"text_idx": "#000040", "text": "Belgorodi oblasti u\u0308heksa asula elanikud on evakueeritud"}, {"text_idx": "#000043", "text": "Venemaa teatas hiljem, et on Ukrainaga seotud u\u0308ksuste ru\u0308nnaku to\u0303ttu on evakueeritud u\u0308heksa asula elanikud, teatas Vene riiklik uudisteagentuur TASS."}, {"text_idx": "#000044", "text": "Vene allikate teatel kukutas droon Belgorodi linnas FSB hoone peale lo\u0303hkekehi, misja\u0308rel oli katusel na\u0308ha suitsu, vahendas Ukrainska Pravda."}, {"text_idx": "#000046", "text": "It is reported that an explosion sounded in the FSB building in Bilgorod /9XQ3JV2I8W"}, {"text_idx": "#000047", "text": "USA: F-16 lennukid Ukrainasse parimal juhul alles mitme kuu pa\u0308rast"}, {"text_idx": "#000048", "text": "USA o\u0303huva\u0308e ministri Frank Kendalli so\u0303nul jo\u0303uavad neljanda po\u0303lvkonna F-16 ha\u0308vituslennukid Ukrainasse parimal juhul alles mitme kuu pa\u0308rast. Samas pole siiani selge, et millised riigid oleks valmis enda lennukeid Ukrainale saatma. La\u0308hemalt ERR-i uudistes."}, {"text_idx": "#000049", "text": "USA va\u0308lisministeeriumi esindaja Matthew Miller u\u0308tles ajakirjanikele antud briifil, et USA-le teadaolevalt tahab Vene palgaso\u0303durite grupeering Wagner osta salaja so\u0303jatehnikat ning soovib tarnete varjamiseks kasutada Malit, vahendas Ameerika Ha\u0308a\u0308le venekeelne toimetus. Kuigi Wagner on teinud katseid selliseks skeemiks, siis va\u0308idetavalt pole see neil USA so\u0303nul seni o\u0303nnestunud."}, {"text_idx": "#000050", "text": "Ukraina so\u0303durid kinnitasid, et linn on langenud aga lahingud ja\u0308tkuvad"}, {"text_idx": "#000051", "text": "Ukraina ingliskeelse va\u0308ljaandega The Kyiv Independent suhelnud Ukraina so\u0303durid kinnitasid, et Bahmuti linn ise on nu\u0308u\u0308d Vene va\u0308gede ka\u0308es. Samas ja\u0308tkuvaf lahingud linna u\u0308mbruses. U\u0308he pataljoniu\u0308lema so\u0303nul on ukrainlaste suurimaks probleemiks pidev Vene va\u0308gede kaudtuli \u2013 Ukraina va\u0308gesid pommitatakse nii suurtu\u0308kkidest, miinipildujatest ja tankidest. Sama allika so\u0303nul ei ole Vene va\u0308gede pommitamise intensiivsus langenud hoolimata Vene Wagneri palgaso\u0303durite grupeeringu asutaja Jevgeni Prigoz\u030cini va\u0308idetest, et neil pole piisavalt moona."}, {"text_idx": "#000055", "text": "Rahvusvahelise so\u0303jauuringute instituudi (ISW) analu\u0308u\u0308tikute hinnangul tekitasid esmaspa\u0308eval Belgorodis aset leidnud su\u0308ndmused Vene inforuumis paanikat, kildkondadesse jagunemist ja ebaja\u0308rjekindlust. Na\u0308iteks a\u0308rritas osasid Vene so\u0303jablogijaid asjaolu, et Ukrainast Vene Belgorodi oblastisse tunginud so\u0303durid on suuresti venelased, keda so\u0303jablogijad su\u0308u\u0308distasid Venemaa reetmises ja Ukraina so\u0303java\u0308eluure heaks to\u0308o\u0308tamises. Tuntud Vene rahvuslane ja Haagis MH17 lennuki alla tulistamises su\u0308u\u0308di mo\u0303istetud Igor Girkin ro\u0303hutas lisaks, et ta hoiatas ammu, et sellised u\u0308le piiri reidi vo\u0303ivad olla osa laiemast Ukraina vastupealetungi strateegiast."}, {"text_idx": "#000056", "text": "Vene Wagneri palgaso\u0303durite grupeeringu asutaja Jevgeni Prigoz\u030cin su\u0308u\u0308distas intsidendi toimumises Vene valitsust ja bu\u0308rokraatlikku tegevusetust ru\u0308nnakule reageerimises. Prigoz\u030cin kritiseeris ka Vene kaitseministeeriumit suutmatuses kaitsta Venemaa piire. Lisaks ko\u0303igele eelnevale on ISW mo\u0303ttekoja so\u0303nul ko\u0303nekas, et Ukraina poolel so\u0303divad Vene u\u0308ksused suutsid nii lihtsalt Belgorodi oblastisse minna, kuigi oblasti piirile olid rajatud kaitserajatised. See na\u0308itab selle kaitseliini no\u0303rkust olukorras, kus kaitseliinid ei ole ha\u0308sti va\u0308lja o\u0303petatud so\u0303duritega mehitatud."}, {"text_idx": "#000057", "text": "Kuna enamus Vene so\u0303jablogijaid reageeris piirireidile erinevalt, va\u0308ljendades erinevaid muresid, siis vo\u0303ib selle ko\u0303ige najal ISW so\u0303nul o\u0308elda, et ru\u0308nnak u\u0308le piiri tuli so\u0303jablogijatele u\u0308llatusena."}, {"text_idx": "#000058", "text": "NEW: Elements of the all-Russian pro-#Ukrainian #Russian Volunteer Corps (RDK) and Freedom of Russia Legion (LSR) conducted a raid into #Belgorod Oblast, #Russia on May 22.More on the raid in tonight's assessment: /DE9bUhlHt0"}, {"text_idx": "#000059", "text": "Lisaks sellele juhtis mo\u0303ttekoda ta\u0308helepanu, et Vene Wagneri palgaso\u0303durite grupeeringu asutaja Jevgeni Prigoz\u030cin va\u0308itis, et Wagner viib oma u\u0308ksused 1. juuni ja\u0308rel Ukrainast va\u0308lja. Prigoz\u030cin 21. mail, et Wagneri va\u0308ed lahkuvad Bahmutist 25. maiks. Pa\u0308ev varem teatas Prigoz\u030cin, et on Bahmuti linna vallutanud. Ukrainast lahkudes peaks Wagneri u\u0308ksused kaks kuud tegelema taastumisega. See ta\u0308hendab, et kui Ukraina vastupealetung peaks sel perioodil toimuma, siis ei osale selles Wagneri u\u0308ksused."}, {"text_idx": "#000060", "text": "Briti luure: Venemaa saab piiriintsidente kasutada enda ohvrinarratiivi tarbeks"}, {"text_idx": "#000061", "text": "U\u0308hendkuningriigi kaitseministeeriumi hommikuse rindeu\u0308levaate kohaselt kasutab Venemaa enda piiril toimuvaid intsidente, drooniru\u0308nnakuid ja teisi ru\u0308nnakuid, et edendada ametlikku narratiivi, mille kohaselt on Venemaa so\u0303ja ohver."}, {"text_idx": "#000062", "text": "Britid juhtisid ta\u0308helepanu, et Vene Belgorodi oblasti piiril toimusid relvastatud kokkupo\u0303rked partisanidega va\u0308hemalt kolmes eri kohas 19. maist 22. maini. Venemaad on tabanud viimasel ajal erisugused julgeolekuohud. Peale partisanide on piiri la\u0308histel alla kukkunud Vene lennumasinad ning on o\u0303hku lastud Vene raudteid."}, {"text_idx": "#000063", "text": "Latest Defence Intelligence update on the situation in Ukraine - 23 May 2023.Find out more about Defence Intelligence's use of language: #StandWithUkraine /MuK0eYueQa"}, {"text_idx": "#000064", "text": "Ukraina va\u0308itel kaotas Venemaa o\u0308o\u0308pa\u0308evaga 40 suurtu\u0308kisu\u0308steemi ja 34 drooni"}, {"text_idx": "#000065", "text": "Ukraina kaitsejo\u0303udude peastaap avaldas teisipa\u0308eval tavapa\u0308rase hinnangu Venemaa senistele kaotustele so\u0303jas alates selle algusest 24. veebruaril:"}, {"text_idx": "#000066", "text": "- elavjo\u0303ud umbes 204360 (vo\u0303rdlus eelmise pa\u0308evaga + 480);"}, {"text_idx": "#000067", "text": "- mobiilsed raketilaskesu\u0308steemid (MLRS) 565 (+0)"}, {"text_idx": "#000068", "text": "- operatiivtaktikalised droonid 2864 (+34);"}, {"text_idx": "#000069", "text": "- autod ja muud so\u0303idukid, sealhulgas ku\u0308tuseveokid umbes 6139 (+10);"}, {"text_idx": "#000070", "text": "Ukraina enda kaotuste kohta samasuguse regulaarsusega andmeid ei avalda ning pole ka avalikult selgitanud, et millise metoodika alusel nad Vene so\u0303jakaotusi kokku loevad."}, {"text_idx": "#000071", "text": "So\u0303ja 464. pa\u0308ev: Hiina eriesindaja so\u0303nul pole ei Ukraina ega Venemaa sulgenud uksi la\u0308bira\u0308a\u0308kimistele"}, {"text_idx": "#000073", "text": "ERR Donetski oblastis: droonimeeskond on armee silmad"}, {"text_idx": "#000076", "text": "So\u0303ja 453. pa\u0308ev: Ukraina poolel vo\u0303itlevad venelased tegid reidi Belgorodi"}, {"text_idx": "#000077", "text": "Kiviselg: ru\u0308nnak Sevastopolile na\u0308itab, et Krimmis pole enam miski kaitstud"}, {"text_idx": "#000079", "text": "NHL-i avavalik sa\u0308ras esimeses hooajaeelses ma\u0308ngus"}, {"text_idx": "#000080", "text": "Sinija\u0308rve raamatusoovitused: Jo Nesbo \"Verekuu\" to\u0303mbab lugejal vaiba jalge alt"}, {"text_idx": "#000081", "text": "Briti ko\u0303rgeima so\u0303java\u0308elase so\u0303nul hoiab Ukraina so\u0303jas initsiatiivi"}, {"text_idx": "#000084", "text": "Venemaa tennisist valmistas Tokyos suuru\u0308llatuse"}, {"text_idx": "#000090", "text": "Uuel aastal kergitavad ku\u0308tuse hinda nii ka\u0308ibemaksu- kui ka aktsiisito\u0303us"}, {"text_idx": "#000094", "text": "Rootsi vo\u0303ib saata kuritegelike jo\u0303ukudega vo\u0303itlema so\u0303java\u0308e"}, {"text_idx": "#000095", "text": "Reede pa\u0308rastlo\u0303unal hakkab saartest alates sadama"}, {"text_idx": "#000096", "text": "Konkurent aitas Inglismaa MM-il veerandfinaali"}, {"text_idx": "#000097", "text": "Ka\u0308it pa\u0308a\u0308ses u\u0308le pika aja Rapidi algkoosseisu"}, {"text_idx": "#000100", "text": "Tallinna valgusreostus on koroona ja\u0308rel hu\u0308ppeliselt kasvanud"}, {"text_idx": "#000106", "text": "Galerii: \"Ainulaadne aastaka\u0308ik\" ta\u0308idab stuudio filmi- ja teatrirahvaga"}, {"text_idx": "#000108", "text": "Laupa\u0308eval sajab mitmel pool hoovihma"}, {"text_idx": "#000113", "text": "La\u0308ti Seim kinnitas uue riigikaitsekava"}]